Christinehofin linna

Christinehofin linna (ruots. Christinehofs slott) on linna Andrarumin pitäjässä, Tomelillan kunnassa, Skånessa, eteläisessä Ruotsissa. Arkkitehti Georg Mochelten rakennutti Nya huset -nimisen linnan vuosina 1737–1740 kreivitär Christina Piperin toimeksiannosta Jochum Beckin vuonna 1644 omistaman maatilan raunioille 29 600 hopeataalerin hinnalla. Linnan tarkoituksena oli, että näin Christina Piper säilyttäisi lähellä olevan omistamansa Andrarumin alunatehtaan hallinnan. Christinehofin linna edustaa tyylisuunnaltaan hollantilaista barokkia. Siinä on kolme kerrosta ja kaksi siipirakennuksta, ja se on pohjoissaksalaista barokkityyliä myöhäiskaroliinisella pohjakaavalla. Vuonna 1747 Christina Piper teki linnasta Piperin suvun sääntöperinnön. Hänen poikansa kreivi Carl Fredrik Piper (1700–1770) antoi linnalle sen nykyisen nimen äitinsä muistoksi. Vuonna 1911 linnan omisti kamariherra, kreivi Erik Piper. Linna on edelleen suvun omistuksessa. Linnaan kuuluu myös muotopuutarha. Lähteet Aiheesta muualla Christinehofs ekopark (Arkistoitu – Internet Archive) Ystads Allehanda: Ett slott med historia och framtid (Arkistoitu – Internet Archive) (ruotsiksi) Virallinen kotisivu (ruotsiksi, englanniksi ja saksaksi)